ફિલ્મમાં જેટલા હળવા સીન્સ છે, એટલા જ ભારે સીન્સ પણ છે... યુ.કે. અને યુ.એસ.એ. બંને દેશોમાં ડ્રાઈવિંગની દિશા અલગ હોવાથી ડ્રાઈવિંગમાં પડતી તકલીફથી માંડીને પ્રેમની ફિલૉસફી પણ છે, તમે કોઈને ભરપૂર પ્રેમ કરો પણ એ માણસને એની જાણ હોવા છતા જો એ તમારો પ્રેમ સમજે જ નહીં અને તમારો ફાયદો જ ઉઠાવે તો એ પ્રેમ જવા દેવો પડે છે... આર્થર આઈરિસને એક સીનમાં કહે છે કે દરેકની જિંદગીની ફિલ્મમાં પોતે મુખ્ય પાત્ર છે, દરેક જણે પોતાનું મહત્વ સમજવાનું છે, અને એણે પોતાની જિંદગીમાં જ મેઈન કેરેક્ટરમાંથી સપોર્ટિંગમાં નથી જતું રહેવાનું!! તમે કોઈ માણસમાં આત્મવિશ્વાસ જગાવશો તો એ માણસ પણ તમને જે તકલીફ હશે એ વખતે તમારામાં આત્મવિશ્વાસ જગાવશે... આવી બધી ઘણી સુંદર વાતો ફિલ્મમાં છે...